Държавен вестник, бр. 2, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  2
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на На­
редба № 28 от 2008 г. за устройството, реда 
и организацията на работата на аптеките и 
номенклатурата на лекарствените продукти 
(обн., ДВ, бр. 109 от 2008 г.; изм., бр. 67 от 
2010 г.)
§ 1. Член 5 се изменя така: 
„Чл. 5. В аптеките могат да се продават 
козметични продукти.“
§ 2. В чл. 8 думите „ал. 4“ се заменят с 
„ал. 6“.
§ 3. В чл. 9 се правят следните допълнения:
1. В ал. 2 в края на изречението се поставя 
запетая и се добавя „с изключение на случаите 
по чл. 234, ал. 5 ЗЛПХМ“.
2. В ал. 3 в края на изречението се поставя 
запетая и се добавя „с изключение на случаите 
по чл. 234, ал. 5 ЗЛПХМ“.
§ 4. В чл. 10, ал. 2 думите „Фармаце­
вти – ръководители на аптеки“ се заменят с 
с „Лицата по чл. 222, ал. 1 ЗЛПХМ“.
§ 5. В чл. 11 думите „Министерство на здра­
веопазването“ се заменят с „Изпълнителната 
агенция по лекарствата (ИАЛ)“.
§ 6. В чл. 12, ал. 2 се създава т. 3:
 „ 3. лекарствени продукти с изключение на 
приготвяни по магистрална и фармакопейна 
рецептура.“
§ 7. В чл. 22 се правят следните изменения 
и допълнения:
1. Създава се нова ал. 2:
„(2) При отпускане лекарствените продукти 
се опаковат така, че да се гарантира запазване 
на тяхното качество и ефикасност.“
2. Досегашните ал. 2, 3 и 4 стават съот­
ветно ал. 3, 4 и 5.
§ 8. Член 38 се изменя така:
„Чл. 38. (1) За задоволяване на собствените 
си нужди лечебните заведения по чл. 222, ал. 4 
ЗЛПХМ, които нямат открита аптека, могат 
да се снабдяват от аптека на друго лечебно 
заведение, получило разрешение за търговия 
на дребно с лекарствени продукти.
(2) Лечебните заведения по ал. 1 сключват 
договор за снабдяване с лекарствени продук­
ти, в който уреждат условията за заявяване, 
доставка и заплащане на продуктите.
(3) С договора по ал. 2 се уреждат и ус­
ловията, при които магистър-фармацевтът, 
ръководител на аптеката на лечебно заведение, 
получило разрешение за търговия на дребно 
с лекарствени продукти, осъществява текущ 
контрол върху условията за съхранение на из­
писаните и доставени лекарствени продукти.“
§ 9. Създават се чл. 38а и 38б: 
„Чл. 38а. (1) След сключването на договор 
по чл. 38, ал.2 лечебното заведение, което няма 
собствена аптека, изписва необходимите му 
лекарствени продукти на лекарствен лист при 
спазване на реда и условията за изписване и 
отчетност, посочени в Наредба № 4 от 2009 г. 
за условията и реда за предписване и отпус­
кане на лекарствени продукти (ДВ, бр. 21 от 
2009 г.), който се предоставя за изпълнение 
в аптеката на лечебното заведение с аптека.
(2) При транспортирането и доставката на 
лекарствените продукти, изписани по реда 
на ал. 1, се спазват условията за съхранение, 
посочени в разрешението за употреба на 
продуктите.
Чл. 38б. Лечебното заведение, което няма 
собствена аптека, може да заявява лекарстве­
ни продукти, необходими за задоволяване на 
собствените му нужди, за срок не по-голям 
от 10 дни.“
§ 10. Създава се раздел V „Продажба по 
интернет на лекарствени продукти без лекар­
ско предписание“ с чл. 40 – 50.
„Раздел V
Продажба по интернет на лекарствени продукти 
без лекарско предписание
Чл. 40. (1) Търговия по интернет с лекар­
ствени продукти без лекарско предписание 
може да извършва лице, получило разрешение 
за търговия на дребно с лекарствени продукти 
или удостоверение за регистрация на дроге­
рия при условията и по реда на ЗЛПХМ и 
на тази наредба, съответно на наредбата по 
чл. 243 ЗЛПХМ.
(2) Търговията по ал.1 се извършва само с 
лекарствени продукти, разрешени за употреба 
по реда на ЗЛПХМ. 
Чл. 41. (1) За извършване на дейността по 
чл. 40 лицето трябва да разполага със собст­
вен интернет сайт, на който да е публикувана 
следната информация:
1. наименованието на юридическото лице;
2. седалище и адрес на управление;
3. адрес на аптеката или дрогерията;
4. номер и дата на издаване на разрешението 
по чл. 229, ал. 2 ЗЛПХМ или удостоверението 
по чл. 240, ал. 1 ЗЛПХМ;
5. трите имена на ръководителя на аптеката 
или дрогерията;
6. номенклатура, съдържаща международ­
ните непатентни наименования и търговските 
имена на предлаганите лекарствени продукти;
7. цена на лекарствените продукти;
8. стойността на транспортните разходи, 
невключени в цената на лекарствените про­
дукти по т. 7, свързани с тяхната доставка;